Йәй матур килде. Яҙғыһын Аҡҡаш шишмәһе ярынан алып яланғас түбәләс үренәсә ҡарағай үҫентеләре ултыртылды. Юғиһә, шишмә һайығайып бара. Ә бит ул кешеләрҙе, мал-тыуарҙы һуғарған йылғаға ҡоя. Шишмәләрең, йылғаң ҡороһа, ауылыңдың йәме ҡалырмы? Шуны аңлатып, өй беренсә йөрөп сыҡты Ғәзиз. Лилиә менән Фәтихтарға ла һуғылды. Наргизә күренмәне. Халыҡтың кемеһе ихластан, кемеһе һыңғырлап ҡына ағас ултыртыуҙа ҡатнашты. Уларға Ғәзиз бесәнлектәр тәғәйенләне. Күңеле булды. Ауылдаштары ла онотола барған дәррәү һәм берҙәм хеҙмәттән ҡәнәғәтлек кисерҙе.